Primaju: SVA DJECA SVIJETA

Šalje: POGREŠNO ADRESIRANO PISMO

 Mojkovac, 21. mart 2018. godine

Voljena moja djeco,

 Sigurno se čudite što sam među vama danas. Znam, znam ne izgledam baš super kako bi vi to danas rekli. Moja je hartija požutjela poput ranojesenjeg lista, mirišem na vlagu, a na mojoj markici je umjesto sportista i muzičara fotografija jednog kralja. Žig zamrljan, vidi se samo hiljadu devesto…

 U pravu ste. Ja sam pismo koje putuje okolo desetinama godina. Svašta sam vidio I prošao u svojoj životnoj priči pogešno adresiranog pisma. Zato ja, požutjela hartija koju trenutno čitate, želim da vam prenesem dragocjenu poruku.

Jednom davno, u svojim dugim lutanjima, nađoh se u školskom dvorištu. Gomila djece, graja, vika ihaj radosti moje. Baš ću uz njih da odmorim duši. Na jednom kraju dvorišta, gotovo uz samu školu djeca igraju “šuge”. Jure se nasmijani i razdragani. Pored njih grupa djevojčica zaokupljena “lastišom”. Malo se poigraše, a onda nasade prepirka: “Nagazila si lastiš”, veli jedna. “Nijesam, nijesam”, odgovori druga. Još bih rado slušao kako se nadmudruju da me ne udari jedna šarena lopta. Aha, to je iz ove družine što igra “daj druže vojsku”. Dojuriše po loptu, izgaziše me tako da još nosim otisak nekih patika. I ponovo nastaviše. Posmatrao sam ih još neko vrijeme bezbrižno, nadahnute, kreativne…

Nizale se godine kao magle, odrastale generacije, mijenjale se dječje igre. Samo se moje putovanje i traganje za primaocem nastavilo.

Nakon mnogo godina ponovo me put nanese u dvoriše iste škole. Opet ću uživati u dječjem društvu. Uđoh u dvorište i malo zastadoh. Manje je, manje jurnjave, manje radosti i smijeha. “Što li se ne igraju?” zabrinuh se. Sjetih se: “To je telefon”. Odlučih da im uz pomoć vjetra malo virnem preko ramena. Umjeso sa drugarima sada se igraju telefonima. Prepričavaju jedno drugom do kojeg su nivoa stigli u omiljenoj igrici. Pokazuju kako njihov virtualni ljubimac fino napreduje. “Gdje li im je zaboga taj ljubimac” začudih se ja. Pa onda shvatih i on je u telefonu. Od tipkanja u telefon jedva stignu da progovore par riječi sa drugom pored sebe. Lica im ozbiljna, napregnuta, lica kakva imaju odrasli koji nose pune kofere briga I prolema. Umjesto da veselo čavrljaju sa drugom pored sebe, dopisuju se sa neznancima na “facebook-u”. I izgledaju mi drukčije, nekako tromi, pomalo blijedi i ispijeni.

Zabrinuše me njihova gotovo tužna lica, prvi put poželjeh da imam glas da im doviknem, da ih trgnem, da ih spasim: “Djeco, baciti, telefone, kompjutere, manite se sjedjenja ispred TV ekrana! Vama treba sunca, Vama treba, neba! Treba vam da udišete čist vazduh, treba vam trčanje da jačate mišiće i širite pluća! Treba vam miris kiše i grudva snijega u rukama! Treba vam igre i pjesme. Treba vam i da naučite da riječima rješite svađu koja se u toj igri desila! Djeco, vi ste potrebni jedni drugima!

 I odjednom, riječi pređoše preko mojih usana. Poput majke prenesoh im ove važne poruke. Od tada i moja se sudbina promijenila. Prestao sam da lutam i tražim svoje utočište. Sada se trudim da stignem do svakog djeteta I promijenim im život.

 S ljubavlju,

 Vaše pismo

4. pohvala

Danijela Smolović

VI razred

JU OŠ “ Radomir Rakočević”, Prošćenje, Mojkovac

mentorka: Mariola Madžgalj